b'\n_START_ARTICLE_\nOribe Peralta\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nDeb\xc3\xbc\xc3\xbcdi Mehhiko rahvuskoondises tegi Peralta 9. m\xc3\xa4rtsil 2005 s\xc3\xb5prusm\xc3\xa4ngus Argentinaga. Esimese v\xc3\xa4rava l\xc3\xb5i ta rahvuskoondises 10. augustil 2011 s\xc3\xb5prusm\xc3\xa4ngus USA vastu._NEWLINE_Tema esimeseks suurturniiriks Mehhiko koondisega oli 2011. aasta Copa Am\xc3\xa9rica. Ta p\xc3\xa4\xc3\xa4ses vahetusest platsile k\xc3\xb5igis kolmes alagrupim\xc3\xa4ngus. Mehhiko kaotas k\xc3\xb5ik alagrupim\xc3\xa4ngud ja j\xc3\xa4i oma alagrupis viimaseks._NEWLINE_2014. aasta maailmameistriv\xc3\xb5istluste esimeses alagrupim\xc3\xa4ngus 13. juunil Kameruniga l\xc3\xb5i ta m\xc3\xa4ngu ainsa v\xc3\xa4rava._NEWLINE_2015. aasta CONCACAF Gold Cupi esimeses alagrupim\xc3\xa4ngus 9. juuli Kuuba vastu sai Peralta kirja k\xc3\xbcbaratriki. 26. juulil toimunud finaalm\xc3\xa4ngus Jamaicaga l\xc3\xb5i ta Mehhiko kolmanda ja viimase v\xc3\xa4rava ning tuli Mehhiko koondisega turniiri v\xc3\xb5itjaks._NEWLINE_2016. aasta Copa Am\xc3\xa9rica Centenario teises alagrupim\xc3\xa4ngus 9. juunil l\xc3\xb5i ta v\xc3\xa4rava Jamaicale._NEWLINE_2017. aasta FIFA konf\xc3\xb6deratsioonide karikav\xc3\xb5istluste teises alagrupim\xc3\xa4ngus 21. juunil l\xc3\xb5i ta v\xc3\xa4rava Uus-Meremaale._NEWLINE_2011. aasta Panameerika m\xc3\xa4ngudel v\xc3\xb5itis Mehhiko koondis kuldmedali ja Peralta l\xc3\xb5i neljas m\xc3\xa4ngus kokku kuus v\xc3\xa4ravat._NEWLINE_2012. aasta suveol\xc3\xbcmpiam\xc3\xa4ngude jalgpalliturniiri finaalis Brasiilia vastu l\xc3\xb5i Peralta kaks v\xc3\xa4ravat ning tuli Mehhiko ol\xc3\xbcmpiakoondisega ol\xc3\xbcmpiav\xc3\xb5itjaks._NEWLINE_Ta kuulus Mehhiko ol\xc3\xbcmpiakoondisse ka 2016. aasta suveol\xc3\xbcmpiam\xc3\xa4ngudel, kus ta oli koondise kapten. Ta oli Mehhiko \xc3\xbcks kolmest \xc3\xbcle 23-aastasest m\xc3\xa4ngijast, kes ol\xc3\xbcmpiale s\xc3\xb5itis. Ta oli turniiril koondise kapten. Esimeses alagrupim\xc3\xa4ngus 4. augustil l\xc3\xb5i ta v\xc3\xa4rava Saksamaale. Teises alagrupim\xc3\xa4ngus Fid\xc5\xbei vastu saadud vigastuse t\xc3\xb5ttu j\xc3\xa4i ta viimasest alagrupim\xc3\xa4ngust eemale. Mehhiko j\xc3\xa4i oma alagrupis kolmandaks ja langes v\xc3\xa4lja._NEWLINE_Peralta l\xc3\xb5petas koondisekarj\xc3\xa4\xc3\xa4ri p\xc3\xa4rast 2018. aasta maailmameistriv\xc3\xb5istlusi.'